[{"text_idx": "#000001", "text": "Herri kirol hitzordu garrantzitsuak izan ziren pasa den larunbatean, azaroaren 13an, Mungian, non goizeko 11:00etan Matxin plazan hamasei emakume aritu ziren lehian, Euskal Herriko txapelketako lau modalitatetan: txinga-eramatea, lokotx-biltzea, lasto-jasotzea eta ingude-jasotzea."}, {"text_idx": "#000004", "text": "Euskal Herriko ingude-jasotze txapelketan Karmela Gisasola bizkaitarra izan zen onena, 95 jasoaldi eman zizkiolarik hamar kiloko ingudeari. Maika Ariztegi iturendarra bigarren izan zen 93 jasoaldirekin eta Lucia Orbe bizkaitarrak osatu zuen podiuma, 89 jasoaldirekin. Nerea Sanz bizkaitarra laugarren izan zen (82 jasoaldi), Silvia Meseguer bizkaitarra bosgarren (80 jasoaldi), Amaia Mendinueta seigarren (77 jasoaldi) eta Iraide Gezuraga zazpigarren (71 jasoaldi)."}, {"text_idx": "#000005", "text": "Txinga-eramate txapelketan aldiz, bi bizkaitar aritu ziren lanean. Garazi Arruti nagusitu zen, 40 plazarekin eta Nerea Egurrola bigarren izan zen (33 plaza eta laurden eta 76 zentimetro)."}, {"text_idx": "#000006", "text": "Azkenik, lasto-jasotze txapelketan, bi arabar lehiatu ziren. Garbin\u0303e Lopez de Uralde izan zen txapeldun, 29 altxaldirekin eta Ruth Linaza bigarren, 21 altxaldirekin."}, {"text_idx": "#000020", "text": "Lanak 24.01ko denboran amaituta, bost minutuan ondu dute iaz Garazi Arruti eta Lucia Orbek lortutako marka"}, {"text_idx": "#000023", "text": "Gaztedi A taldeak irabazi du Euskadiko 640 kiloko sokatira txapelketa"}, {"text_idx": "#000024", "text": "Lehiaketako hiru jardunaldietan bere nagusitasuna erakutsi ondoren, Gaztedi A taldeak txapela janztea lortu du"}]